طاهر عبد العظيم

طاهر عبد العظيم سعيد رواش و شهرته الفنان الدكتور طاهر عبد العظيم، رسام واستاذ جامعه مصرى من مواليد الجيزه سنة 1967.
طاهر درس فنون الديكور فى الجامعه، و هو اصل بيحب الشغل ده، و بعد ما خلص سنة 1990، دخل القسم كمعيد، و عدين قدم رسالته و اخد الماجستير و الدكتوراه فى 2001، و فى 2007 ااترقا لاستاذ مساعد. دلوقتي، هو بروفسور فى قسم الديكور فى كلية الفنون الجميله فى جامعة حلوان من 2014.
طاهر عبد العظيم عضو فى نقابة الفنانين التشكيليين المصريين وفاهم اهمية المشاركة فى الحركة الفنيه والثقافيه فى مصر. وعضو فى جمعية الفنانين التشكيليين فى القاهره وبيكون متواجد فى الهيئات الفنية دى عشان يساهم فى تنمية المجتمع الفني.
طاهر عبد العظيم نظم مجموعه كبيرة من المعارض الخاصة بيه، اللى بتبين مجموعة كبيرة من اعماله الفنية:
طاهر كان متواجد فى معارض جماعيه على مستوى مصر، اللى كانت فرصة لكل الفنانين التشكيليين يعرضوا شغلهم ويتواصلوا مع الناس. الليسته دى استمرت لفتره طويله من 2008 لـ 2022، و كانت فى اماكن كتير زى قصر الامير طاز وغيره. شارك فى معارض تانيه كتير زى "على ابواب القدس" و"المراه والفن التشكيلي"، وكمان كان فى معارض خيريه زى "معرض لصالح مستشفى سرطان الاطفال 57357". وكمان كان فى معارض بتسلط الضوء على الثقافة المصرية وعلاقاتنا الثقافيه الدوليه زى معرض "الصين فى عيون مصريه". وحتى شارك فى معرض برّه مصر فى بيروت.
طاهر مشارك فى معارض دوليه كتير فى كل حته فى الدنيا. واحده من اهم مشاركاته كانت فى مهرجان شتا سراييفو الدولى للتصوير فى 2008، وكمان فى بينالى البحر الابيض المتوسط فى تونس نفس السنة. وفى 2010، كان جزء من معرض الاسبوع الثقافى المصرى فى طرابلس. وكمان شارك فى صالون الخريف الفرنسى فى باريس فى 2011، وفى مهرجان شرم الشيخ الدولى فى 2014. برضه شارك فى معرض حوار مصرى مع مجموعه "فن بلا حدود" فى روما، ايطاليا، فى اغسطس 2017. وفى 2018، كان طاهر عبد العظيم جزء من ملتقى البرلس الدولى الخامس للرسم ع الحيطان والمراكب فى كفر الشيخ.
كان له انشطه جوه مصر:
ومجهوده مش محصور فى الفن التشكيلى بس، لا، كمان كتب كتاب عن "كليوباترا فى السينما" لمكتبة الاسكندريه فى 2002.
طاهر عبد العظيم كسب جوايز كتير، طول فترة حياته الفنيه لحد دلوقتي. بدات من لما اخد الجايزه الكبيره فى مسابقة سيناء السلام والتنميه فى التصميم الزخرفى فى 1999. و كان منها كمان الجايزه الاولى فى مسابقة "الفن بنكهه فرعونيه" سنه 2022، اللى نظمها اتيليه العرب للثقافة والفنون. وبره مصر، اخد المركز الاولانى فى مهرجان المنستير الدولى فى تونس فى سبتمبر 2013. فى الجدول ده هتشوف كل الجوايز اللى كسب بيها طاهر عبد العظيم عن اعماله الفنيه فى مصر وبره مصر.
العمل ده بيعكس مراحل حياة النبى محمد بطريقه فنيه. العمل ده مش بس لوحه عاديه، لا، ده بيتجسد على مساحة 26 متر فى العرض وارتفاع 4.1 متر، وفيه مجموعه من اللوحات المتنوعه اللى بتحكى قصص مختلفه عن الفتره اللى عاش فيها الرسول محمد. الرحله بتبدا من سنة الفيل وحادثة جيش ابرهه، وبتحكى قصة هلاك جيش ابرهه بفضل الطير اللى جبت حجاره من سجيل، وبعدين بتحكيلنا قصة حياة المدينه المنوره فى الوقت ده، وميلاد الرسول، وكمان سلسله من المعجزات والاحداث المهمه اللى حصلت فى حياة النبى، زى معجزة شق الصدر فى سن 5 سنين ونقل الحجر الاسود، ونزول الوحي، واول جهر بالدعوة الاسلاميه، والقهر اللى اتعرض له المسلمين والتعذيب اللى اتحملوه. يعنى العمل ده بيوثق الرحله بكل تفاصيلها، وبيخليك تعيش اللحظات دى وتحس بكل حاجة.
طاهر عبد العظيم جاب تجربة جديدة ومختلفة، جت من طقوس صوفيه خاصه، وهى رقصة التنوره. عبد العظيم عرض فى المعرض ده حوالى 35 لوحة، كل واحده منها بتوثق لحظه مختلفه فى تجربة الصوفيه. اللوحات دى بتخلى الواحد يحس كانه شايف حركة الرقص حقيقيه، وبيسمع مزيكا عاليه واصوات منشد ورا الكواليس. عبد العظيم بيقول انه جاب فكرة العمل ده من حركة "التنوره"، واستوحى منها لحظات من التامل والاندماج مع اللون والحركه. العمل ده بيظهر بالتفاصيل اللحظات المهمه فى الرسم اللى بتخلى اللوحات تبان حيه وحاضره بالحركه. وفى شويه لوحات بيظهر شخصيات مهمه زى عازف الطبله او راقص بـ "الصاجات"، وده اللى خلق مشاهد مشوقه ومليانه حيويه.